Keyboard, Oh Lord! Why Don’t We?

***Keyboard, Oh Lord! Why Don't We?*** er et musikkalbum med Thulsa Doom fra april .

Albumet ble varslet gjennom utgivelsen av «Need the Air» som singel i mars 2005. Stein Østbø i *VG* ga denne en treer. Egon Holstad mente derimot at singelen «er noe av det aller beste som er laget av pop/rock her til lands på *lenge*». Sangen fikk også en musikkvideo.

Den kryptiske albumtittelen er tatt fra noe som blir sagt i sangen «Ebony and Ivory» av Stevie Wonder og Paul McCartney.

## Mottakelse
Anmelderen i *Drammens Tidende* slo fast at albumet «ruver i norsk rock». Det var et «monumentalt, surrealistisk og tidløst album som har skrevet ordet 'klassiker' over hele seg!» Terningkastet ble 6.

Albumet var Thulsa Dooms første uten Papa Doom og med Doom Perignon på vokal. Flere mente at bandet profiterte på det. 
Den nye vokalisten ga «Thulsa Doom et mye mer melodiøst uttrykk», og lyden var «lysere og lettere tilgjengelig». Samtidig hadde bandet beholdt evnen til «blytunge rockelåter» side om side med «silkemyke ballader med smektende harmonier». Musikken var «betydelig mer interessant for den gemene musikkinteresserte hop» nå som deler av stonerrocken var lagt bort. *Dagsavisen* ga albumet terningkast 5 som «formfullendt», og *Aftenposten* fulgte opp med samme karater. *Hamar Arbeiderblad* ga skussmål for «steinbra rock» som var «mye mer lyttervennlig for massene», «med masse glimt i øyet». 5 ble også gitt i *Fredriksstad Blad*, med god variasjon og tilgjengelighet og «ikke mye å sette fingeren på». Andre femmere inkluderte *Sandefjords Blad*, *Sarpsborg Arbeiderblad* *Ringerikes Blad*, *Demokraten* og *Varden*, mens sistnevntes naboer i *Telemarksavisa* ga en sjelden treer.

Mange av de større avisene endte på terningkast 4. Det gjaldt blant annet *Dagbladet* og *VG*. Samtidig som den beste sangen var «en fantastisk låt, vakkert arrangert», kunne gruppa også treffe mindre godt slik at det ikke holdt «helt i mål», ifølge førstnevnte. Flere av avisene i de større byene fulgte opp med firer, som *Bergens Tidende*, *Bergensavisen*, *Stavanger Aftenblad*, *Rogalands Avis* og *Nordlys*. Asbjørn Slettemark skreiv, som i *VG*, at bandet «ikke kommer helt i mål med låtmaterialet». Kjetil Wold i *Aftenbladet* hadde noe å utsette på «noen retningsløse og ganske svake egenskrevne låter som drar ned helhetsinntrykket». Egon Holstad kalte noen av sangene «litt for rotete og anmassende», men mye av det andre var «gull», produsert på en måte som gjorde det til «en sann nytelse å høre på».

Andre firere inkluderte *Romerikes Blad*, *Østlendingen*, *Avisa Nordland* og *Firdaposten*.

## Sporliste
# «Papa Was» (Jacob Krogvold/Henning Solvang/Ole Petter Andreassen) 
# «Need the Air» (Henning Solvang/Ole Petter Andreassen/Egil Hegerberg)
# «Stay OK» (Jacob Krogvold/Henning Solvang/Ole Petter Andreassen) 
# «Raisins and Grapes» (Henning Solvang/Ole Petter Andreassen/Egil Hegerberg)
# «Tears in the Morning» (Bruce Johnston)
# «The Deep of the City» (Jacob Krogvold/Henning Solvang/Ole Petter Andreassen/Egil Hegerberg)
# «Be Forewarned» (Bobby Liebling)
# «The Ballad of Me and Fast Winston Doom» (Henning Solvang/Ole Petter Andreassen/Egil Hegerberg)
# «Mr. Slow»  (Henning Solvang/Ole Petter Andreassen/Egil Hegerberg)
# «Keyboard, Oh Lord! Why Don't We?»
## Medvirkende
;Thulsa Doom
* Doom Perignon - sang, gitarer, kor, låtskriver
* El Doom - gitarer, kor, produsent, tekniker, låtskriver
* Angelov Doom - bass, låtskriver 
* Fast Winston Doom - trommer
;Øvrige
* Rune Helland - steelgitar på *Need the Air*
* Ingrid Margrethe Bølgen Halvorsen - fiolin på *Need the Air*
* Magnus Nielsen - fiolin på *Need the Air*
* Adrian Clemens Di Ruscio - fiolin på *Need the Air*
* Eirik Roald - cello på *Need the Air*
* Christer Knutsen - piano på *Tears In the Morning* og *Mr. Slow*
* Inge Svege - orgel/kor på *In the Deep of a City*, *The Ballad of Me and Fast Winston Doom* og *Keyboard, Oh Lord! Why Don't We?*
* Amund Maarud - gitar på *Keyboard, Oh Lord! Why Don't We?*
* Bernt Moen - keyboard på *Keyboard, Oh Lord! Why Don't We?*
* Mike Hartung - miksing, mastering
* Are Kleivan - artwork

## Referanser


## Eksterne lenker
* http://www.duplexrecords.no/band/thulsa-doom/utgivelser/keyboard-oh-lord-why-dont-we/
* https://www.discogs.com/Thulsa-Doom-Keyboard-Oh-Lord-Why-Dont-We/master/718146